อีกหนึ่งร้านอาหารญี่ปุ่นในย่านการค้าและออฟฟิศกลางถนนสีลม ชั้น 1 ของอาคารไอทีเอฟ (แยกสีลม-นราธิวาสฯ) ..... ตอนนี้ขยับพื้นที่จากร้านเดิมมาประมาณ 2 ห้อง แต่ได้ร้านที่ใหญ่ขึ้น ตกแต่งสวยขึ้น สว่าง และดูน่านั่งมากกว่าเดิมขึ้นเยอะเลยค่ะ

เมนูอาหารที่นี่ไฮโซสุดๆ เพราะเค้าตั้งไฟล์รูปใส่ไส้ในไอแพดให้เราเลื่อนๆๆๆดูได้ แต่เอาเครื่องเค้าไปเล่นอย่างอื่นไม่ได้นะจ๊ะ เพราะเค้าล็อกเครื่องไว้เลย .... สั่งอาหารไปไม่นานก็ได้แล้ว ปลาดิบสดดีค่ะ รสชาติอาหารก็โอเคเลย ราคาถือว่าเหมาะสมกับขนาดและปริมาณของอาหารที่เสิร์ฟ (ราคาไม่สูง แต่ปริมาณก็ไม่เยอะเช่นกัน) แต่ก็ทำให้เราทานได้หลากหลายมากขึ้น

ใครได้ผ่านไปก็ลองนำมาพิจารณาเป็นหนึ่งในตัวเลือกสำหรับมื้ออาหารได้นะคะ ...